ANYKŠČIŲ RAJONO SAVIVALDYBĖS

TARYBA

SPRENDIMAS

DĖL ANYKŠČIŲ RAJONO DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ MAKSIMALAUS ADMINISTRAVIMO TARIFO BEI JO APSKAIČIAVIMO TVARKOS APRAŠO PATVIRTINIMO

2014 m. sausio 30 d. Nr. 1-TS-27

Anykščiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 4 dalimi, 18 straipsnio 1 dalimi, Lietuvos Respublikos civilinio kodekso 4.84 straipsnio 9 dalimi, Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ 2.2 p., bei atsižvelgdama į Butų ir kitų patalpų savininkų bendrosios nuosavybės administravimo nuostatus, patvirtintus Anykščių rajono savivaldybės administracijos direktoriaus 2004-09-02 įsakymu Nr. AĮ-574 ,,Dėl butų ir kitų patalpų savininkų bendrosios nuosavybės administravimo nuostatų ir darbų sąrašo patvirtinimo“ (Anykščių rajono savivaldybės administracijos direktoriaus 2011-12-06 įsakymo Nr. AĮ-750 redakcija), Anykščių rajono savivaldybės taryba

n u s p r e n d ž i a:

1. Patvirtinti Anykščių rajono savivaldybės daugiabučių gyvenamųjų namų bendrojo naudojimo objektų maksimalaus administravimo tarifo apskaičiavimo tvarkos aprašą (pridedama).

2. Patvirtinti Anykščių rajono savivaldybės daugiabučių gyvenamųjų namų maksimalų administravimo mokesčio tarifą (su PVM) 1 kv.m. naudingojo ploto per mėnesį:

Daugiabučiuose namuose, kurių plotas iki 1000 kv.m.	Daugiabučiuose namuose, kurių plotas nuo 1000 iki 3000 kv.m.	Daugiabučiuose namuose, kurių plotas virš 3000 kv.m.	Daugiabučiuose namuose, esančiuose Anykščių rajono kaimo vietovėse
0,16	0,15	0,14	0,20

3. Nustatyti, kad asmens, pretenduojančio teikti administravimo paslaugas, siūlomas administravimo tarifas ar administratoriaus apskaičiuotas konkretaus namo bendrojo naudojimo objektų administravimo tarifas, negali viršyti pagal 1 punkte nurodytame apraše nustatyta tvarka apskaičiuoto namo maksimalaus administravimo mokesčio tarifo dydžio.

4. Pripažinti netekusiais galios:

4.1. 2004 m. rugsėjo 2 d. sprendimo Nr. TS-238 „Dėl butų ir kitų patalpų savininkų bendrosios nuosavybės objektų administravimo, nuolatinės techninės priežiūros (eksploatavimo) tarifų ir darbų sąrašo patvirtinimo“ 1.1 punktą;

4.2. 2009 m. rugpjūčio 27 d. sprendimo Nr. TS-288 „Dėl Anykščių rajono savivaldybės tarybos 2004 m. rugsėjo 2 d. sprendimo Nr. TS-238 „Dėl butų ir kitų patalpų savininkų bendrosios nuosavybės objektų administravimo, nuolatinės techninės priežiūros (eksploatavimo) tarifų ir darbų sąrašo patvirtinimo“ pakeitimo“ 1.1. punktą;

4.3. 2013 m. liepos 24 d. sprendimo Nr. 1-TS-258 „Dėl Anykščių rajono savivaldybės tarybos 2004 m. rugsėjo 2 d. sprendimo Nr. TS-238 „Dėl butų ir kitų patalpų savininkų bendrosios nuosavybės objektų administravimo, nuolatinės techninės priežiūros (eksploatavimo) tarifų ir darbų sąrašo patvirtinimo“ pakeitimo“ 1.1. punktą.

5. Nustatyti, kad sprendimas įsigalioja nuo 2014 m. kovo 1 d.

Meras	Sigutis Obelevičius

PATVIRTINTA

Anykščių rajono savivaldybės tarybos

2014 m. sausio 30 d.sprendimu Nr. 1-TS-27

ANYKŠČIŲ RAJONO SAVIVALDYBĖS DAUGIABUČIŲ GYVENAMŲJŲ NAMŲ BENDROJO NAUDOJIMO OBJEKTŲ MAKSIMALAUS ADMINISTRAVIMO TARIFO APSKAIČIAVIMO TVARKOS APRAŠAS

I. BENDROSIOS NUOSTATOS

1. Anykščių rajono savivaldybės daugiabučių gyvenamųjų namų butų ir kitų patalpų savininkų maksimalaus bendrojo naudojimo objektų administravimo tarifo apskaičiavimo tvarkos aprašas (toliau – aprašas) reglamentuoja daugiabučio gyvenamojo namo butų ir kitų patalpų savininkų bendrojo naudojimo objektų maksimalaus administravimo tarifo apskaičiavimą, kai bendrojo naudojimo objektai administruojami pagal Lietuvos Respublikos civilinio kodekso 4.84 straipsnį.

2. Šiuo aprašu privalo vadovautis asmenys, pretenduojantys teikti Anykščių rajono savivaldybės daugiabučių namų bendrojo naudojimo objektų administravimo paslaugas ir Anykščių rajono savivaldybės administracijos direktoriaus įsakymu paskirti bendrojo naudojimo objektų administratoriai (toliau – administratoriai).

3. Aprašas parengtas vadovaujantis Lietuvos Respublikos civiliniu kodeksu, Statybos techniniu reglamentu STR 1.12.05:2010 ,,Privalomieji statinių (gyvenamųjų namų) naudojimo ir priežiūros reikalavimai“ ir atsižvelgiant į UAB ,,Sistela“ parengtas rekomendacijas dėl daugiabučių gyvenamųjų namų administravimo ir priežiūros mokesčio tarifų apskaičiavimų pagal 2013 m. spalio mėn. statinių statybos skaičiuojamąsias kainas.

II. PAGRINDINĖS SĄVOKOS

4. Apraše vartojamos sąvokos:

4.1. Daugiabutis namas – daugiabutis su centriniu šildymu namas, kurio bendrojo naudojimo objektų normuojamoms administravimo sąnaudoms nustatyti sudaryta sąmata pagal rekomenduojamų darbų sąrašą.

4.2 Skaičiuojamasis administravimo mokesčio tarifas– skaičiuojamojo namo administravimo išlaidų mėnesinio mokesčio dydis su PVM už vieną kvadratinį metrą. Skaičiuojamasis administravimo tarifas apskaičiuojamas atsižvelgiant į administratoriaus funkcijas, nustatytas Butų ir kitų patalpų savininkų bendrosios nuosavybės administravimo pavyzdiniuose nuostatuose, patvirtintuose Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ ir vadovaujantis statinių statybos skaičiuojamųjų kainų nustatymo principais bei aktualiomis rekomendacijomis.

4.3. Namo maksimalus administravimo tarifas – šiame apraše nustatyta tvarka apskaičiuotas konkretaus namo bendrojo naudojimo objektų maksimalus administravimo mėnesinio tarifo dydis su PVM už vieną kvadratinį metrą naudingojo ploto.

5. Kitos šiame apraše vartojamos sąvokos atitinka sąvokas, apibrėžtas Butų ir kitų patalpų savininkų bendrosios nuosavybės administravimo pavyzdiniuose nuostatuose.

III. DAUGIABUČIŲ GYVENAMŲJŲ NAMŲ ADMINISTRAVIMO TARIFO APSKAIČIAVIMO TVARKA

6. Daugiabučių gyvenamųjų namų administravimo kainos apskaičiuojamos vadovaujantis Butų ir kitų patalpų savininkų bendrosios nuosavybes administravimo pavyzdiniais nuostatais bei kitais Lietuvos Respublikos teises aktų nustatytais privalomaisiais gyvenamųjų namų naudojimo ir priežiūros reikalavimais.

7. Butų ir kitų patalpų savininkų bendrosios nuosavybes administravimo pavyzdiniuose nuostatuose nustatytų administratoriaus funkcijų vykdymui administratoriaus atliekamų darbų (veiklos) sąrašas pateikiamas 2 priede.

8. Administratoriaus darbų (veiklos) sąraše prie nuolatinių veiklų priskiriamos veiklos, kurios pasikartoja kiekvienais metais tose pačiose apimtyse. Prie papildomų veiklų priskiriamos veiklos, kurios gali buti vykdomos ne kiekvienais metais, o rečiau, arba atsiradus poreikiui.

9. Nenumatytų darbų (veiklos) kaina apskaičiuojama procentais nuo nuolatinėms ir papildomoms veikloms apskaičiuotų kainų sumos.

10. Daugiabučių gyvenamųjų namų metinės administravimo kainos apskaičiuojamos pagal formulę

1 formulė

Ia = (Ian + lap + lak)

Ia - metinė administravimo kaina (Lt);

Ian - metinė administratoriaus nuolatinių darbų kaina (Lt);

Iap - metinė administratoriaus papildomų darbų kaina (Lt);

Iak - metine administratoriaus nenumatytų darbų kaina (Lt).

11. Mėnesinis daugiabučių gyvenamųjų namų administravimo mokesčio tarifas apskaičiuojamas pagal formulę:

2 formulė

Ta=Ia / (Sn x 12)

Ta – administravimo mokesčio tarifas (Lt/kv.m. mėn);

Ia - – metinė administravimo kaina (Lt)

Sn - statinio (pastato) bendrasis naudingas plotas (kv.m.)

IV. DAUGIABUČIŲ GYVENAMŲJŲ NAMŲ ADMINISTRAVIMO TARIFO APSKAIČIAVIMAS

12. Administratoriaus darbo valandos skaičiuojamoji rinkos kaina prilyginta 4,0 kvalifikacinės kategorijos darbo užmokesčio valandiniam atlygiui (2013-10 kainomis 16,72 Lt).

13. Administravimo kainos apskaičiavimai atlikti taikant tokius skaičiuojamosios kainos ekonominius normatyvus:

- Papildomas darbo užmokestis 8 proc;

- Netiesioginės išlaidos 10 proc;

- Soc. draudimas 31 proc ;

- PVM 21 proc .

14. Sąnaudos nenumatytiems darbams (veiklai) apskaičiuojamos 15 proc. dydžio nuo nuolatinėms ir papildomoms veikloms apskaičiuotos kainų sumos.

15. Administravimo vidutinio tarifo apskaičiavimui administratoriaus atliekamų darbų (veiklos) sąraše (2 priedas) prie nuolatinių darbų (veiklos) priskirti darbai sunumeruoti eilės numeriais 1.1. iki 1.12., prie papildomų darbų (veiklos) priskirti darbai, sunumeruoti eilės numeriais 2.1. - 2.11.

16. Administravimo tarifas (1 priedas) pasirinktam pastatui apskaičiuotas pagal šio aprašo 11 punktą.

V. BAIGIAMOSIOS NUOSTATOS

17. Informacija apie tarifus apskaičiuotus pagal šį aprašą, turi būti skelbiama butų ir kitų patalpų savininkų bendrosios nuosavybės administratoriaus interneto svetainėje.

18. Administravimo tarifas gali būti perskaičiuojamas kartą per metus. Administratorius apie perskaičiuotą tarifą nustatyta tvarka informuoja to namo butų ir kitų patalpų savininkus, nurodydamas tarifo perskaičiavimo pagrindą, naujo tarifo dydį ir datą, nuo kada jis bus taikomas.

19. Aprašas gali būti keičiamas savivaldybės Tarybos sprendimu.

____________________________________

Anykščių rajono savivaldybės daugiabučių gyvenamųjų namų bendrojo naudojimo objektų maksimalaus tarifo apskaičiavimo tvarkos aprašo 1 priedas

DAUGIABUČIŲ GYVENAMŲJŲ NAMŲ MAKSIMALUS ADMINISTRAVIMO TARIFAS DAUGIABUČIUOSE NAMUOSE, KURIŲ PLOTAS IKI 1000 KV.M.

Eil. Nr.	Pavadinimas	Skaičiuojamoji paslaugų (darbų) kaina per metus (Lt)	Tarifas 1 kv.m. naudingo ploto per mėn. (Lt)

Be PVM	Su PVM	Be PVM	Su PVM
1.	Administravimo paslaugos iš viso:	598,48	724,16	0,135	0,16
1.1.	Administratoriaus nuolatiniai darbai	442,36	535,26
1.2.	Administratoriaus papildomi darbai	78,06	94,45
1.3.	Kiti nenumatyti darbai	78,06	94,45

DAUGIABUČIŲ GYVENAMŲJŲ NAMŲ MAKSIMALUS ADMINISTRAVIMO TARIFAS DAUGIABUČIUOSE NAMUOSE, KURIŲ PLOTAS NUO 1000 IKI 3000 KV.M.

Eil. Nr.	Pavadinimas	Skaičiuojamoji paslaugų (darbų) kaina per metus (Lt)	Tarifas 1 kv.m. naudingo ploto per mėn. (Lt)

Be PVM	Su PVM	Be PVM	Su PVM
1.	Administravimo paslaugos iš viso:	2030,34	2456,71	0,126	0,15
1.1.	Administratoriaus nuolatiniai darbai	1561,26	1889,12
1.2.	Administratoriaus papildomi darbai	208,17	251,89
1.3.	Kiti nenumatyti darbai	260,91	315,70

DAUGIABUČIŲ GYVENAMŲJŲ NAMŲ MAKSIMALUS ADMINISTRAVIMO TARIFAS DAUGIABUČIUOSE NAMUOSE, KURIŲ PLOTAS VIRŠ 3000 KV.M.

Eil. Nr.	Pavadinimas	Skaičiuojamoji paslaugų (darbų) kaina per metus (Lt)	Tarifas 1 kv.m. naudingo ploto per mėn. (Lt)

Be PVM	Su PVM	Be PVM	Su PVM
1.	Administravimo paslaugos iš viso:	3531,05	4272,57	0,115	0,14
1.1.	Administratoriaus nuolatiniai darbai	2680,16	3242,99
1.2.	Administratoriaus papildomi darbai	390,32	472,29
1.3.	Kiti nenumatyti darbai	460,57	557,29

DAUGIABUČIŲ GYVENAMŲJŲ NAMŲ MAKSIMALUS ADMINISTRAVIMO TARIFAS ANYKŠČIŲ RAJONO KAIMO VIETOVĖSE ESANČIUOSE DAUGIABUČIUOSE NAMUOSE.

Eil. Nr.	Pavadinimas	Skaičiuojamoji paslaugų (darbų) kaina per metus (Lt)	Tarifas 1 kv.m. naudingo ploto per mėn. (Lt)

Be PVM	Su PVM	Be PVM	Su PVM
1.	Administravimo paslaugos iš viso:	628,41	760,37	0,169	0,20
1.1.	Administratoriaus nuolatiniai darbai	468,38	566,74
1.2.	Administratoriaus papildomi darbai	78,06	94,45
1.3.	Kiti nenumatyti darbai	81,97	99,18

_________________________

Anykščių rajono savivaldybės daugiabučių gyvenamųjų namų

bendrojo naudojimo objektų maksimalaus tarifo apskaičiavimo

tvarkos aprašo 2 priedas

Administratoriaus atliekamų darbų (veiklos) sąrašas (rekomenduojamas)

Eil. Nr.	Darbo (veiklos) pavadinimas	Periodiškumas	Skaičiuojamosios darbo laiko sąnaudos žm./val. per metus

Daugiabučiams namams, kurių plotas iki 1000 kv.m.	Daugiabučiams namams, kurių plotas nuo 1000 iki 3000 kv.m.	Daugiabučiams namams, kurių plotas virš 3000 kv.m.	Daugiabučiams namams, esantiems Anykščių rajono kaimo vietovėse
1	2	3	4	5	6	7
1.	Nuolatiniai darbai
1.1.	Namo, atskirų jo konstrukcijų ir inžinerinės įrangos kasmetinių apžiūrų organizavimas ir vykdymo kontrolė (pasibaigus šildymo sezonui)	Kartą per metus	1,00	5,00	7,00	1,00
1.2.	Namo inžinerinės įrangos kasmetinių apžiūrų organizavimas ir vykdymo kontrolė (pasirengiant šildymo sezonui)	Kartą per metus	1,00	2,00	4,00	1,00
1.3.	Remonto darbų planų rengimas remiantis apžiūrų duomenimis	Du kartus per metus	1,00	6,00	10,00	1,00
1.4.	Namo, atskirų jo konstrukcijų ir inžinerinės įrangos būklės nuolatinių stebėjimų vykdymo kontrolė	Pagal poreikį	1,00	1,00	2,00	1,00
1.5.	Namo konstrukcijų techninės priežiūros vykdymo kontrolė	Pagal poreikį	1,00	1,00	2,00	1,00
1.6.	Namo bendrojo naudojimo objektų aprašo tikslinimas	Kartą per metus	1,00	2,00	3,00	1,00
1.7.	Pajamų ir išlaidų, susijusių su bendrosios nuosavybės valdymu, apskaitos tvarkymas	Kartą per metus	2,00	4,00	6,00	2,00
1.8.	Mėnesinių mokėjimų (administravimo, techninės priežiūros ir kaupiamojo mokesčio) patalpų savininkams apskaičiavimas	Kartą per mėnesį	4,00	27,00	40,00	4,00
1.9.	Kasmetinės ataskaitos gyventojams parengimas	Kartą per metus	1,00	2,00	5,00	1,00
1.10.	Kasmetinio ataskaitinio gyventojų susirinkimo pravedimas	Kartą per metus	1,00	3,00	4,00	2,00
1.11.	Namo bendrojo naudojimo objektų techninės priežiūros ir kitų paslaugų pirkimui konkurso organizavimas. Sutarčių sudarymas su paslaugų tiekėjais. Priežiūros ir sutarčių vykdymo kontrolė	Pagal poreikį	2,00	7,00	15,00	2,00
1.12.	Namo techninės ir kitos dokumentacijos tvarkymas	Kartą per metus	1,00	3,00	5,00	1,00
2.	Papildomi darbai
2.1.	Namo bendrojo naudojimo objektų aprašo sudarymas	Pagal poreikį	2,00	6,00	8,00	2,00
2.2.	Techninio prižiūrėtojo paskyrimo konkurso organizavimas	Pagal poreikį	2,00	6,00	8,00	2,00
2.3.	Namo, jo konstrukcijų ir inžinerinės įrangos būklės tyrimo organizavimas	Pagal poreikį	2,00	6,00	8,00	2,00
2.4.	Ilgalaikio namo atnaujinimo plano parengimo organizavimas	Pagal poreikį	4,00	10,00	12,00	4,00
2.5.	Konkurso organizavimas rangovams namo atnaujinimo darbams	Pagal poreikį	4,00	12,00	16,00	4,00
2.6.	Neeilinio gyventojų susirinkimo pravedimas	Pagal poreikį	1,00	3,00	4,00	1,00
2.7.	Informacijos patalpinimas informacinėse lentose	Pagal poreikį	1,00	4,00	6,00	1,00
2.8.	Gyventojų apklausa raštu	Pagal poreikį	1,00	3,00	4,00	1,00
2.9.	Dalyvavimas komisijų darbe, pripažįstant suremontuotas patalpas arba kitus atliktus darbus	Pagal poreikį	1,00	3,00	4,00	1,00
2.10	Dalyvavimas bylose, susijusiose su administruojamu turtu	Pagal poreikį
2.11	Kiti nenumatyti darbai (pagal administravimo nuostatus)	Pagal poreikį

___________________________________